cyanic-selkie/wikianc huggingface dataset:
Πίπα
Καπνά
alt= Smoking tobacco, 1894. Painting by F. Galofré.|thumb|«Καπνίζοντας ταμπάκο», 1894. Ζωγραφικός πίνακας του Φ. Γκαλοφρέ Ο καπνός πίπας μπορεί να αγοραστεί σε πολλές μορφές, που ποικίλλουν τόσο στην υφή όσο και στο άρωμα. Τα περισσότερα χαρμάνια για πίπα είναι πιο δυνατά από τον καπνό του τσιγάρου, σαφώς πιο υγρά και χονδροκομμένα. Ο ψιλοτριμμένος καπνός δεν επιτρέπει τη διέλευση αρκετού αέρα μέσα από την πίπα, ενώ ο ξηρός καπνός καίγεται υπερβολικά γρήγορα εξαιτίας των υψηλότερων θερμοκρασιών, με αποτέλεσμα να μην αφήνει αρκετό άρωμα. Ο καπνός πρέπει να φυλάγεται μέσα σε αεροστεγή θήκη για να αποφεύγεται η ξήρανσή του.
Συμπίεση
Συνήθως ο καπνός εισάγεται στο κύπελλο κατά δόσεις, με την καθεμιά να συμπιέζεται με τη σειρά της, μέχρι που το χαρμάνι να έχει ομοιόμορφη πυκνότητα που να βελτιστοποιεί τη ροή του αέρα (κάτι δύσκολο να εκτιμηθεί χωρίς πρακτική εξάσκηση). Η συμπίεση γίνεται με το δάκτυλο, αλλά αν χρειαστεί αργότερα επανασυμπίεση όταν καίγεται το μίγμα, μπορεί να χρησιμοποιηθεί το περγκολέτσο. Μία παραδοσιακή μέθοδος για τη συμπίεση είναι να γεμίζεται το κύπελλο και να συμπιέζεται ελαφρά μέχρι περίπου το 1/3, μετά να ξαναγεμίζεται και να συμπιέζεται περισσότερο μέχρι τα 2/3 και τέλος να συμπιέζεται ισχυρά μέχρι να γεμίσει πλήρως.
Μία εναλλακτική τεχνική που αποκαλείται «μέθοδος Φρανκ» είναι η ρίψη καπνού και η ισχυρή συμπίεση με ένα είδος μικρό «γουδοχέρι».
Αφή
Τα σπίρτα, ή λεπτές σχίζες ξύλου που ανάβονται ξεχωριστά, θεωρούνται συχνά προτιμότερη μέθοδος για το άναμμα μιας πίπας από ό,τι ο αναπτήρας, εξαιτίας της χαμηλότερης θερμοκρασίας της φλόγας τους. Υπάρχουν πάντως αναπτήρες βουτανίου κατασκευασμένοι ειδικά για πίπες που εκπέμπουν φλόγα προς τα πλάγια ή υπό γωνία, ώστε να καθιστούν ευκολότερη τη μετάδοση της φλόγας μέσα στο κύπελλο. Αναπτήρες τύπου πυρσού δεν πρέπει να χρησιμοποιούνται ποτέ για το άναμμα πίπας, επειδή οι φλόγες τους είναι υπερβολικά θερμές και μπορούν να καψαλίσουν το χείλος του κυπέλλου. Τα σπίρτα πρέπει να αφήνονται να καίνε επί αρκετά δευτερόλεπτα για να αφήνουν να καεί το θείο από το άκρο και η φλόγα να φθάσει στην πλήρη ανάπτυξή της. Αναπτήρες βενζίνης θα πρέπει επίσης να αφήνονται να ανάβουν επί μερικά δευτερόλεπτα, ώστε να φύγουν οι ατμοί που θα μπορούσαν να δώσουν άσχημη οσμή στον καπνό. Η φλόγα πρέπει να μετατοπίζεται σε κύκκλους επάνω από το χείλος του κυπέλλου, ενώ ο καπνιστής καπνίζει ώστε να την τραβά προς τα κάτω και να ανάψει τον καπνό. Η μέθοδος συμπιέσεως και η υγρασία υπαγορεύουν το πόσο συχνά πρέπει να ξανανάβεται μία πίπα.
Προστασία από το κάψιμο
Με φροντίδα, μία πίπα από βατομουριά μπορεί να κρατήσει πολύ καιρό χωρίς να καεί. Παράγοντες όπως το «επιθετικό» κάπνισμα, ατέλειες στο ξύλο μπορούν να κάψουν και να ανοίξουν τρύπα στον θάλαμο καύσεως. Υπάρχουν αρκετοί τρόποι προστασίας: η επένδυση του θαλάμου με διάφορες ουσίες ή το «απαλό» κάπνισμα (χωρίς βαθιές ρουφηξιές) όταν η πίπα είναι καινούργια, ώστε να συσσωρευθεί στα τοιχώματα ένα προστατευτικό στρώμα (ένα μίγμα από στάχτη, άκαφτο καπνό, έλαια, σάκχαρα και άλλα υπολείμματα).
Πολλές σύγχρονες πίπες έχουν δεχθεί προεπεξεργασία από τον κατασκευαστή τους ώστε να ανθίστανται στις υψηλές θερμοκρασίες. Αν καπνίζονται σωστά, το προστατευτικό στρώμα θα σχηματισθεί από μόνο του.
Το ίδιο αυτό στρώμα ωστόσο μπορεί να χαλάσει πίπες από σηπιόλιθο ή πηλό, διότι καθώς θερμαίνεται διαστέλλεται και μπορεί να προκαλέσει ρωγμές ή και σπάσιμο σε πίπες που δεν είναι κατασκευασμένες από βατομουριά.
Κάπνισμα
Ο καπνός της πίπας, όπως και αυτός του πούρου, συνήθως δεν εισπνέεται. Απλώς φέρεται μέσα στη στοματική και ρινική κοιλότητα για να επιτρέψει την απορρόφηση της νικοτίνης από τον ουλώδη ιστό τους, και αφήνεται. Είναι φυσιολογικό να πρέπει μία πίπα να ξανανάβεται περιοδικά. Αν καπνίζεται υπερβολικά αργά, αυτό θα συμβαίνει συχνότερα, ενώ αν καπνίζεται υπερβολικά γρήγορα, μπορεί να προκληθεί υπερβολική υγρασία, που έχει ως αποτέλεσμα έναν ήχο και μία άβολη αίσθηση στη γλώσσα.
Ιστορικά στοιχεία
thumbnail|left|Κύπελλο πίπας με δύο πρόσωπα, αρχές του 19ου αιώνα, [[Μουσείο του Μπρούκλιν]] thumb|right|Επιλογή από πίπες σε ειδική κυκλική θήκη για πίπες Οι πίπες δεν είναι αποκλειστικά ινδιάνικη εφεύρεση, καθώς χρησιμοποιούντο ήδη από την κλασική αρχαιότητα. Ο Ηρόδοτος περιγράφει ότι οι Σκύθες εισέπνεαν τους καπνούς από καιόμενα φύλλα το 500 π.Χ. , ενώ οι Ρωμαίοι και οι `Ελληνες υιοθέτησαν πίπες από τους ανατολικούς τους γείτονες, σε τύπους που στη συνέχεια χρησιμοποιήθηκαν από τις γερμανικές, τις κέλτικες και τις νορμανδικές φυλές.
Καθώς το φυτό του καπνού ήταν άγνωστο στον Παλαιό Κόσμο μέχρι τον 16ο αιώνα, στις πίπες εκτός Αμερικής καπνιζόταν συνήθως χασίς, που όμως τότε ήταν ασυνήθιστη και ακριβή ουσία έξω από τη Μέση Ανατολή, την κεντρική Ασία και την Ινδία, όπου παραγόταν.
Οι Ινδιάνοι που ζούσαν στις σημερινές ΗΠΑ κάπνιζαν το φυτό του καπνού συχνά σε πίπες, και όχι μόνο στην περίφημη πίπα της ειρήνης, πολύ πριν την άφιξη των πρώτων Ευρωπαίων. Το φυτό ξεκίνησε ως ιθαγενές της Νότιας Αμερικής, αλλά εξαπλώθηκε στη Βόρεια Αμερική πριν τον 15ο αιώνα. Στη συνέχεια, εισάχθηκε στην Ευρώπη από εκεί τον 16ο αιώνα.
Εξωτερικοί σύνδεσμοι
Πιπα Πιπα
Αββαείο του Κλυνύ
Το Αββαείο του Κλυνύ ή Αββαείο του Κλουνύ (γαλλικά: Abbaye de Cluny) είναι μονή των Βενεδικτίνων στο Κλυνύ της Γαλλίας, κτισμένη σε Ρομανικό ρυθμό. Ιδρύθηκε το 910 από τον Γουλιέλμο Α΄ τον Ευσεβή, δούκα της Ακουιτανίας και υπήρξε από τις πιο σημαντικές μονές τον Μεσαίωνα.
Ίδρυση
Το 910 ο Γουλιέλμος Α΄ ο Ευσεβής χορήγησε την ιδιοκτησία του στο Κλυνύ, με τον όρο να χτιστεί μοναστήρι προς τιμήν των αποστόλων Πέτρου και Παύλου. Δεν επέβαλε καμία υποχρέωση στο αββαείο ως προς τον εαυτό του και την οικογένειά του, εκτός της προσευχής. Το αββαείο ήταν μικρής κλίμακας ώστε να αποτελέσει τον μητρικό οίκο του θρησκευτικού ιδρύματος του Κλυνύ. Η πράξη της δωρεάς περιελάμβανε αμπέλια, χωράφια, λιβάδια, δάση, νερά, μύλους, δουλοπάροικους και κτήματα τόσο καλλιεργημένα όσο και ακαλλιέργητα. Η φιλοξενία έπρεπε να δίνεται στους φτωχούς, στους ξένους και στους προσκυνητές. Οριζόταν ότι το αββαείο θα ήταν απηλλαγμένο από τοπικές, λαϊκές και εκκλησιαστικές αρχές. Υποκείμενο μόνο στον Πάπα, με την προϋπόθεση ότι για οποιαδήποτε ενέργειά του χρειαζόταν τη συγκατάθεση των μοναχών, άρχισε την παράδοση των κλουνιακών μεταρρυθμίσεων.
1633 Σιμέ
Ο Σιμέ (Chimay) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,729. Ανακαλύφθηκε το 1929 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τη βελγική κωμόπολη Σιμέ.
Φυσικά χαρακτηριστικά
Η μέση διάμετρος του Σιμέ εκτιμάται σε 36,12 ± 3,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,085 ± 0,017. Ο Σιμέ περιστρέφεται γύρω από τον εαυτό του μία φορά κάθε 6 ώρες και 35,5 λεπτά.
Αββαείο του Κλυνύ
Οργάνωση
Οι μοναχοί του Κλυνύ δεν απασχολούνταν με χειρωνακτικές εργασίες, όπως γινόταν σε άλλα μοναστήρια Βενεδικτίνων. Εργάτες προσλαμβάνοντο για τέτοιες εργασίες και οι μοναχοί αφιερώνοντο, κατά κύριο λόγο, σε αδιάλειπτες προσευχές. Παρά τη μοναστικό ιδεώδες της λιτής ζωής, το αββαείο του Κλυνύ κατείχε αργυρά κηροπήγια και χρυσά δισκοπότηρα με πολύτιμους λίθους, για χρήση στις Λειτουργίες, όπως και άμφια από λινό και μετάξι. Επίσης, χάρη στον πλούτο της μονής, οι μοναχοί έτρωγαν πλουσιοπάροχα και έπιναν από τους αμπελώνες τους κρασί Βουργουνδίας, που θεωρείται από τα καλύτερα στο κόσμο.
1633 Σιμέ
Εξωτερικοί σύνδεσμοι
Σιμε
Ολοκαύτωμα της Σαμοθράκης
thumb|350px|right|Η σφαγή της Σαμοθράκης, έργο του Αυγούστου Βινσόν, [[Μουσείο του Λούβρου]] Το Ολοκαύτωμα της Σαμοθράκης, την 1 Σεπτεμβρίου του 1821, είναι ένα αιματηρό γεγονός της Επανάστασης του 1821 κατά το οποίο οι Τούρκοι σφαγίασαν το μεγαλύτερο μέρος του πληθυσμού του νησιού.
Αββαείο του Κλυνύ
Εκκλησίες
Οι τρεις εκκλησίες του Κλυνύ οικοδομήθηκαν διαδοχικά από τον 10ο έως τις αρχές του 12ου αιώνα. Ονομάστηκαν με λατινικούς αριθμούς και αναφέρονται σαν Κλυνύ Ι, ΙΙ και ΙΙΙ. Η τρίτη και τελική εκκλησία τελείωσε το 1130 και ήταν η μεγαλύτερη εκκλησία μέχρι το 1506 που ξεκίνησε η ανέγερση της Βασιλικής του Αγίου Πέτρου στη Ρώμη.
Αφιέρωση στους Αποστόλους Παύλο και Πέτρο
Σύμφωνα με το ιδρυτικό καταστατικό του Γουλιέλμου Α' έπρεπε να κτιστεί ένα μοναστήρι αφιερωμένο στους Αποστόλους Πέτρο και Παύλο. Οι μοναχοί του έπρεπε να καταβάλουν το συμβολικό ποσό των δέκα σελινίων κάθε 5 χρόνια στο τάφο των Αποστόλων στη Ρώμη (limina apostolorum) και θα είχαν την προστασία των Αγίων (tuitio), καθώς και την προστασία του πάπα (defensio). Δεν υποτάσσονται σε καμία επίγεια δύναμη και κανένας, συμπεριλαμβανομένου του πάπα, δε μπορεί να εισβάλει στην ιδιοκτησία τους και να τους επιβληθεί ενάντια στη θέλησή τους.
Ολοκαύτωμα της Σαμοθράκης
Το γεγονός
Η νήσος Σαμοθράκη ξεσηκώθηκε από τα τοπικά μυημένα μέλη στη Φιλική Εταιρεία, με τη βοήθεια των Ψαριανών, τον Αύγουστο του 1821. Αλλά την 1η Σεπτεμβρίου 1821 η νήσος καταστράφηκε από τούς Οθωμανούς, διά της γενικής σφαγής του άρρενος πληθυσμού, από τον Τούρκο υποναύαρχο Καρά-Αλή. Σφαγιάσθηκαν περίπου 10.000 άνδρες και αγόρια. Τα γυναικόπαιδα πουλήθηκαν στα παζάρια της Κωνσταντινουπόλεως και της Σμύρνης. Τα σπίτια τους κάηκαν. Αλλά οι αναφορές στο γεγονός είναι ελάχιστες. Π.χ. στη μαρτυρία του Λακρουά (Lacroix) υπάρχουν δύο και μόνον λέξεις επί του γεγονότος: «Οι Τούρκοι κατερήμωσαν ασπλάχνως την νήσον ταύτην εν τω υπέρ ανεξαρτησίας αγώνι…».
Αββαείο του Κλυνύ
Αφιέρωση στους Αποστόλους Παύλο και Πέτρο
Λείψανα των Αποστόλων μεταφέρθηκαν στο Κλυνύ. Υπάρχουν αναφορές από τον 11ο αι., πως λείψανα του Αγίου Πέτρου του Αποστόλου, μαζί με άλλα, είναι κλεισμένα σε ένα άγαλμα του Αγίου Πέτρου στο Κλυνύ.
Νοηματική Γλώσσα στο Κλυνύ
Οι μοναχοί το μεσαίωνα ήταν συνηθισμένο να χρησιμοποιούν νοηματική γλώσσα. Στα μοναστήρια Βενεδικτίνων, όπου επιβαλλόταν ησυχία σε κάποιες περιοχές της μονής και ορισμένες ώρες, είχε αναπτυχθεί νοηματική γλώσσα για την επικοινωνία. Το Αββαείο του Κλυνύ είχε αναπτύξει ξεχωριστή δική του διάλεκτο και λέγεται ότι μπορούσαν να γίνονται ολόκληρες συζητήσεις. Υπάρχει μία λίστα, που περιλαμβάνει 118 νοηματικά στοιχεία, αλλά πιστεύεται πως αυτοί αντιπροσωπεύουν μόνο τον σκελετό της διαλέκτου. Στοιχεία της πρώιμης κλουνιακής νοηματικής διαλέκτου μπορούν να βρεθούν στη χειρονομιακή επικοινωνία, που χρησιμοποιούν οι Κιστερκιανοί σήμερα.
Ολοκαύτωμα της Σαμοθράκης
Το γεγονός
Ο Ίων Δραγούμης στο βιβλίο του «Σαμοθράκη» παραδίδει τα γεγονότα του ολοκαυτώματος, όπως τα άκουσε από τους κατοίκους του νησιού. Σύμφωνα με τον Δραγούμη, οι Σαμοθρακίτες, όταν έμαθαν για τον ξεσηκωμό του γένους το Μάρτιο του ’21, αρνήθηκαν να πληρώσουν το φόρο, παρά τις παραινέσεις του απεσταλμένου των Τούρκων, ενός Ιμβριώτη με το όνομα Λογοθέτης. Οι Σαμοθρακίτες φοβήθηκαν ότι η άρνησή τους θα προκαλούσε την οργή των Τούρκων και έτσι άρχισαν να προετοιμάζονται για να αμυνθούν με την καθοδήγηση ενός Σαμιώτη, που γνώριζε τη χρήση των όπλων. Όταν στις 1 Σεπτεμβρίου αποβιβάστηκαν στο νησί στην περιοχή Μακρυλιές περίπου 1000 – 2000 Τούρκοι, οι Σαμοθρακίτες άρχισαν να φεύγουν στα βουνά και οι λίγοι που δοκίμασαν να αντισταθούν υπό τις διαταγές του ανώνυμου Σαμιώτη σκορπίστηκαν γρήγορα.
Η καταστροφή ήταν ολοκληρωτική. Εφτακόσιους από τους κατοίκους που είχαν καταφύγει στα βουνά, οι Οθωμανοί, τους έφεραν πίσω με δόλο, δίνοντάς τους την εντύπωση ότι θα τους δώσουν χάρη. Όμως στην τοποθεσία «Εφκάς» στο κάστρο της πρωτεύουσας, της Χώρας, τους δολοφόνησαν όλους. Το ρυάκι αυτό ονομάσθηκε Εφκάς (Επτακοσίας) από τον αριθμό των εκεί σφαγέντων Σαμοθρακών. Ακολούθησε η βίαιη σφαγή όσων είχαν απομείνει στο νησί και έπεφταν στα χέρια των Τούρκων, η οποία σύμφωνα με την αφήγηση του Δραγούμη, κράτησε ένα μήνα. Ο Δραγούμης περιγράφει τη βαρβαρότητα των Τούρκων απέναντι στον άμαχο πληθυσμό, που είτε εκτελέστηκαν είτε πουλήθηκαν ως σκλάβοι στην Κωνσταντινούπολη. Από τη σφαγή γλίτωσαν 33 οικογένειες. Ο ίδιος συγγραφέας παραδίδει και την ιστορία με το τρυπημένο από τουρκική λόγχη ευαγγέλιο, που βρίσκεται σήμερα στο Εθνολογικό Μουσείο. Στο ιστορικό κείμενο ενός ανωνύμου Γάλλου Φιλέλληνα με τίτλο «Les Femmes Grecques aux Dames Françaises – Récit de leurs malheurs» σε δύο εκδόσεις από το Παρίσι το 1826 και στις Βρυξέλλες το 1827, διασώζονται δέκα μαρτυρίες Ελληνίδων από την Πάτρα, τη Σαμοθράκη, το Σούλι, τη Θεσσαλονίκη, τη Σμύρνη, τα Ψαρά, τη Χίο, το Μεσολόγγι, την Τρίπολη και τον Κάλαμο και στο 3ο κεφάλαιο διαβάζουμε τη συγκλονιστική αφήγηση της χήρας από τη Σαμοθράκη η οποία μετά τη σφαγή πουλιέται σκλάβα στη Σμύρνη, περνάει από την Κύπρο κι έπειτα από πολλές περιπέτειες καταλήγει ελεύθερη πια στην ιταλική πόλη Σπέτσια.
Αββαείο του Κλυνύ
Παρακμή και Καταστροφή
Από το 12ο αιώνα το Κλυνύ άρχισε να έχει σοβαρά οικονομικά προβλήματα, που οφείλοντο κυρίως στη κατασκευή της τρίτης εκκλησίας του, που άρχισε το 1088. Τις δαπάνες αύξαναν οι φιλανθρωπίες προς τους φτωχούς. Η επιρροή στα θρησκευτικά θέματα άρχισε να χάνεται, καθώς άρχισαν να δημιουργούνται άλλα θρησκευτικά τάγματα, όπως οι Κιστερκιανοί και τα Επαιτικά τάγματα.
Η κακή διαχείριση των εδαφών τους και η απροθυμία των υφιστάμενων μονών να πληρώνουν το ετήσιο φόρο, που τους επιβαλλόταν, οδήγησαν σε πτώση των εσόδων. Επίσης, χάρη σε εκδοθέντα δάνεια κατέληξαν να χρωστάνε στους πιστωτές τους, που ήταν έμποροι του Κλυνύ ή Εβραίοι από το Μακόν. Κατά τον 14ο αιώνα ο πάπας άρχισε να διορίζει τους Ηγουμένους.
Ολοκαύτωμα της Σαμοθράκης
Το γεγονός
Ο Πουκεβίλ συμπληρώνει την αφήγηση του Δραγούμη όσον αφορά τις βιαιότητες εναντίον των κατοίκων του νησιού και επισημαίνει ότι η αντεπίθεση των Ελλήνων στη Χαλκιδική και η σφαγή της Τουρκικής προφυλακής στον Άγιο Μάμα ήταν τα αντίποινα για το ολοκαύτωμα της Σαμοθράκης. Ο Πουκεβίλ διηγείται και τη θαρραλέα πράξη της Κωνσταντίας, η οποία, όταν είδε τον άνδρα της Θεόφιλο νεκρό στα πόδια της και ενώ απάγονταν για να πουληθεί, αυτοκτόνησε με το μαχαίρι του τούρκου φύλακά της προτιμώντας το θάνατο από τη σκλαβιά.
Αββαείο του Κλυνύ
Παρακμή και Καταστροφή
Μαζί με την παρακμή άρχισαν να ελαττώνονται και οι μοναχοί της μονής και τον 15ο αιώνα έφτασαν τους 60. Η ζωή του μοναχού παρέμεινε πλούσια, παρόλα αυτά. Το 1516 με το σύμφωνο της Μπολόνια ο βασιλιάς είχε τη δυνατότητα να διορίσει Ηγουμένους.
Κατά τη Γαλλική Επανάσταση πολλά μοναστήρια και εκκλησίες καταστράφηκαν και το 1793 τα αρχεία και οι εκκλησίες του Κλυνύ λεηλατήθηκαν. Πέντε χρόνια μετά, το 1798, το αββαείο πουλήθηκε για 2.140.000 φράγκα. Μέχρι και το 1813 το αββαείο χρησιμοποιήθηκε σαν λατομείο, για τη κατασκευή σπιτιών στη πόλη.
Ολοκαύτωμα της Σαμοθράκης
Το γεγονός
Μόνο μετά από εξαετή ερήμωση άρχισαν κάποιοι να επανέρχονται στo νησί. Πρώτα οι Σαμοθρακίτες διασωθέντες σε γειτονικά νησιά κι έπειτα κι άλλοι, από τη Θράκη, Λέσβο, Ίμβρο, Θάσο, Λήμνο, αλλά και από Ήπειρο, Μάνη και Κυδωνιές. Σημαντικός παράγοντας του ολοκαυτώματος αποτελεί και ο εξισλαμισμός πολλών Σαμοθρακιτών. Πέντε Σαμοθρακίτες, που επέστρεψαν στο νησί το 1837, επειδή έμειναν πιστοί στη χριστιανική θρησκεία, θανατώθηκαν στο χωριό Μάκρη, λίγο έξω από την Αλεξανδρούπολη. Αυτοί ήταν οι Μανουήλ Παλογούδας, Μιχαήλ Κύπριος, Θεόδωρος Δημ. Καλάκου, Γεώργιος Κουρούνης και Γεώργιος, οι οποίοι τιμώνται ως νεομάρτυρες την Κυριακή του Θωμά και τα λείψανά τους φυλάσσονται στην εκκλησία της Παναγίας στη Σαμοθράκη.
Αββαείο του Κλυνύ
Παρακμή και Καταστροφή
Το 1810 ανατινάχτηκε η πύλη του Κλυνύ ΙΙΙ και πολλά κομμάτια της έχουν χαθεί, κάτι που καθιστά δύσκολη την ανακατασκευή της.
Σήμερα παραμένει από το Κλυνύ ΙΙΙ το νοτιότερο μέρος του, με δύο πτέρυγες, ένα καμπαναριό και κάποια κτήρια.
Ολοκαύτωμα της Σαμοθράκης
Το γεγονός
Την καταστροφή της Σαμοθράκης την απεικόνισε ο Γάλλος Ογκίστ Βινσόν (Αuguste Vinchon) σε έναν πίνακα με θέμα τη σφαγή της Σαμοθράκης ("Après le massacre de Samothrace"), που βρίσκεται στο Λούβρο. Το ολοκαύτωμα της Σαμοθράκης παρέμεινε άγνωστο και η τυπική αναφορά στη θυσία των κατοίκων της στην εθνική παλιγγενεσία, αναγνωρίστηκε από την Ακαδημία Αθηνών μόλις το 1980.
Αββαείο του Κλυνύ
Ηγούμενοι του Κλυνύ
Τρεις από τους ηγουμένους του Κλυνύ αγιοποιήθηκαν:
Ολοκαύτωμα της Σαμοθράκης
Πηγές
Σαμοθρακης Κατηγορία:Ιστορία της Σαμοθράκης Κατηγορία:Θηριωδίες στην Οθωμανική Αυτοκρατορία Κατηγορία:Ιστορία του Έβρου Κατηγορία:Θηριωδίες στην Ελλάδα
Αββαείο του Κλυνύ
Εξωτερικοί Σύνδεσμοι
Στην αγγλική
Παραπομπές
Κατηγορία:Αββαεία Κατηγορία:Μοναστήρια Κατηγορία:Εκκλησίες στη Γαλλία Κατηγορία:Μεσαιωνικά αββαεία
Σιδηροδρομικός Σταθμός Κατακόλου
Ο Σιδηροδρομικός Σταθμός Κατακόλου είναι σιδηροδρομικός σταθμός στο Κατάκολο του νομού Ηλείας. Ο σταθμός άνοιξε το 1882 και εξυπηρετείται από τα τοπικά τρένα προς τον Πύργο και την Αρχαία Ολυμπία.
Yπηρεσίες
Κατάκολο Κατάκολο
Α΄ κατηγορία ποδοσφαίρου ανδρών Κύπρου
Το Παγκύπριο Πρωτάθλημα Α΄ Κατηγορίας, γνωστό και ως Πρωτάθλημα Cyta λόγω της υφιστάμενης χορηγίας του από τη Cyta, είναι το κορυφαίο πρωτάθλημα στο σύστημα ποδοσφαιρικών πρωταθλημάτων ανδρών Κύπρου. Διοργανώνεται από την Κυπριακή Ομοσπονδία Ποδοσφαίρου (Κ.Ο.Π.). Από το πρωτάθλημα αυτό ανακηρύσσεται ο πρωταθλητής Κύπρου και καθορίζονται οι ομάδες που θα συμμετάσχουν στις ευρωπαϊκές διασυλλογικές διοργανώσεις ποδοσφαίρου της UEFA (Τσάμπιονς Λιγκ, Γιουρόπα Κόνφερενς Λιγκ).
Πολυνίκης της διοργάνωσης είναι ο ΑΠΟΕΛ με 28 κατακτήσεις.
Ιστορικά στοιχεία
Το πρωτάθλημα Α΄ κατηγορίας ξεκίνησε το 1934, παράλληλα με την ίδρυση της Κυπριακής Ομοσπονδίας Ποδοσφαίρου. Είχε προηγηθεί η διεξαγωγή τριών ανεπίσημων πρωταθλημάτων, γνωστά ως πρωταθλήματα πόλεων, με διοργανωτές μια από τις συμμετέχουσες ομάδες. Από το 1934 το πρωτάθλημα διεξάγεται συνεχώς με μοναδικές εξαιρέσεις: Επιπλέον, την περίοδο 1963-64 το πρωτάθλημα διακόπηκε λόγω των δικοινοτικών διαταραχών και την περίοδο 2019-20 το πρωτάθλημα διακόπηκε λόγω της πανδημίας του κορονοϊού στην Κύπρο.
131 Βάλα
Η Βάλα (Vala) είναι ένας αστεροειδής του εσωτερικού μέρους της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα μιας ιέρειας και προφήτιδας της σκανδιναβικής μυθολογίας, της Βάλα ή Βέλβα ή Spákona. Μία επιπρόσθηση αστέρα από τη Βάλα έχει παρατηρηθεί στις 26 Μαΐου 2002 από την Ιταλία.
Φυσικά χαρακτηριστικά
Η μέση διάμετρος της Βάλας εκτιμάται σήμερα σε 31,3 ± 0,5 χλμ., ενώ παλαιότερες μετρήσεις στο υπέρυθρο (μήκος κύματος 10 μm) από το Κιτ Πηκ το 1975 είχαν δώσει εκτίμηση 34 χλμ. Η μάζα της εκτιμάται σε 69 τρισεκατομμύρια τόνους. Η μέση επιτάχυνση της βαρύτητας στον ισημερινό της Βάλας εκτιμάται σε 1,14 cm/sec², δηλαδή η βαρύτητα εκεί είναι 858 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 21,4 m/sec (77 χιλιόμετρα την ώρα).
Α΄ κατηγορία ποδοσφαίρου ανδρών Κύπρου
Ιστορικά στοιχεία
Από το 1963 έως και σήμερα η πρωταθλήτρια ομάδα συμμετέχει στο Κύπελλο Πρωταθλητριών ομάδων Ευρώπης/ΟΥΕΦΑ Τσάμπιονς Λιγκ της επόμενης περιόδου (με εξαίρεση την περίοδο 1974-75 λόγω της τουρκικής εισβολής και τις περιόδους 1994-95 και 1996-97 λόγω χαμηλής βαθμολογίας της Κύπρου  ). Από το 1971 έως το 2020 η ομάδα ή οι ομάδες που κατατάσσονταν μετά την πρωταθλήτρια ομάδα συμμετείχαν στο Κύπελλο ΟΥΕΦΑ/ΟΥΕΦΑ Γιουρόπα Λιγκ (με εξαίρεση την περίοδο 1974-75 λόγω της τουρκικής εισβολής ). Από το 2021 οι ομάδες αυτές συμμετέχουν στο Γιουρόπα Κόνφερενς Λιγκ. Επιπλέον, από το 1995 έως το 2008 (με εξαίρεση το 1999) μία ή δύο ομάδες του πρωταθλήματος συμμετείχαν στο Κύπελλο Ιντερτότο ΟΥΕΦΑ.
Το 1967 ξεκίνησε ο θεσμός της συμμετοχής κυπριακών ομάδων στο ελληνικό πρωτάθλημα, μέσα από τον οποίο ο εκάστοτε πρωταθλητής Κύπρου εξασφάλιζε τη συμμετοχή του στην Α΄ Εθνική Ελλάδας για την επόμενη περίοδο, εκτός και αν πρωταθλήτρια της περασμένης περιόδου εξασφάλιζε την παραμονή της. Ο θεσμός τερματίστηκε το 1974 μετά την τουρκική εισβολή στην Κύπρο.
131 Βάλα
Φυσικά χαρακτηριστικά
Η Βάλα περιστρέφεται γύρω από τον εαυτό της μία φορά κάθε 5 ώρες 10 λεπτά και 52 δευτερόλεπτα. Ωστόσο, δεν αποκλείεται, δεδομένου ότι εμφανίζει μία σχεδόν συμμετρική διπλή καμπύλη φωτός με πλάτος μεταβολής 0,09 ± 0,02 του μεγέθους, η περίοδος περιστροφής της να είναι ακριβώς η διπλάσια (10 ώρες και 22 λεπτά), όπως υποστηρίζει η ανάλυση παρατηρήσεων του 2007 από το Αστεροσκοπείο Organ Mesa (Λας Κρούσες, Νέο Μεξικό).
Α΄ κατηγορία ποδοσφαίρου ανδρών Κύπρου
Δομή
Η δομή του πρωταθλήματος έχει διαφοροποιηθεί στην πορεία των ετών.
131 Βάλα
Εξωτερικοί σύνδεσμοι
Βαλα
Α΄ κατηγορία ποδοσφαίρου ανδρών Κύπρου
Σύστημα βαθμολογίας
Το σύστημα βαθμολογίας του πρωταθλήματος άλλαξε τρεις φορές:
Κριτήρια κατάταξης
Τα κριτήρια κατάταξης σε περίπτωση ισοβαθμίας δύο ή περισσότερων ομάδων διαφοροποιήθηκαν στην πορεία του χρόνου. Στα πρώτα χρόνια ύπαρξης του θεσμού σε περίπτωση ισοβαθμίας ίσχυε η διαφορά τερμάτων (η διαφορά των γκολ που επιτυγχάνει μια ομάδα με τα γκολ που δέχεται). Η ομάδα με την υψηλότερη διαφορά τερμάτων υπερίσχυε. Το πρωτάθλημα της περιόδου 1936-37 κρίθηκε με βάση το κριτήριο της διαφοράς τερμάτων.
Ακολούθως, αν δύο ομάδες ισοβαθμούσαν στην πρώτη θέση έδιναν αγώνες μπαράζ για την ανάδειξη του πρωταθλητή. Αυτό συνέβη τις περιόδους 1940-41 και 1944-45.
Από την περίοδο 1955-56 το κριτήριο σε περίπτωση ισοβαθμίας αποτελούσε η αναλογία τερμάτων. Η αναλογία τερμάτων προέκυπτε από το γινόμενο των γκολ κατά επί 100, διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων. Με βάση το κριτήριο αυτό κρίθηκε το πρωτάθλημα τις περιόδους 1966-67, 1968-69 και 1969-70.
Στη συνέχεια το κριτήριο σε περίπτωση ισοβαθμίας ήταν η διαφορά τερμάτων. Σε περίπτωση που δύο ομάδες είχαν την ίδια διαφορά τερμάτων, υπερίσχυε η ομάδα με την καλύτερη επίθεση. Το κριτήριο αυτό ίσχυε μέχρι και την περίοδο 2005-06.
Από την περίοδο 2006-07 τα κριτήρια σε περίπτωση ισοβαθμίας λαμβάνουν υπόψη πρώτιστα τους μεταξύ των ισόβαθμων ομάδων αγώνες. Πρώτο κριτήριο αποτελούν οι βαθμοί από τα μεταξύ των ισόβαθμων ομάδων παιχνίδια. Υπερισχύει η ομάδα με τους περισσότερους βαθμούς. Αν οι δύο ομάδες έχουν κερδίσει τους ίδιους βαθμούς στα μεταξύ τους παιχνίδια υπερισχύει η ομάδα με τη μεγαλύτερη διαφορά τερμάτων στα μεταξύ των ισόβαθμων ομάδων παιχνίδια. Αν η διαφορά τερμάτων στα μεταξύ τους παιχνίδια είναι η ίδια, υπερισχύει η ομάδα με την καλύτερη επίθεση στα μεταξύ των ισόβαθμων ομάδων παιχνίδια (αυτή που πέτυχε τα περισσότερα γκολ). Αν και οι δύο ομάδες έχουν πετύχει τον ίδιο αριθμό γκολ, υπερισχύει η ομάδα με την καλύτερη εκτός έδρας επίθεση στα μεταξύ των ισόβαθμων ομάδων παιχνίδια. Αν εξακολουθεί να υπάρχει ισοβαθμία υπερισχύει η ομάδα με την μεγαλύτερη διαφορά τερμάτων στο πρωτάθλημα και αν εξακολουθεί να υπάρχει ισοβαθμία υπερισχύει η ομάδα με την καλύτερη επίθεση.
Τηλεοπτική μετάδοση
Μέχρι το 1991 ο μοναδικός τηλεοπτικός σταθμός στην Κύπρο ήταν το ΡΙΚ, το οποίο μπορούσε να λαμβάνει πλάνα από αγώνες για να μεταδίδει στα δελτία ειδήσεων και στις αθλητικές εκπομπές του. Η πρακτική αυτή συνεχίστηκε και μετά το 1991 και από τα υπόλοιπα τηλεοπτικά κανάλια που εμφανίστηκαν στην Κύπρο, τα οποία μπορούσαν ελεύθερα να λαμβάνουν πλάνα από τους ποδοσφαιρικούς αγώνες. Ωστόσο, το 1995 η ΚΟΠ αποφάσισε την πώληση των πακέτων στιγμιότυπων. Οι ελεύθεροι τηλεοπτικοί σταθμοί αρνήθηκαν να υποβάλουν προσφορά καθώς θεωρούσαν ότι ήταν δικαίωμά τους να μεταδίδουν στιγμιότυπα δωρεάν.
Μετά την εξέλιξη αυτή η ΚΟΠ πώλησε τα τηλεοπτικά δικαιώματα του κυπριακού ποδοσφαίρου στη Lumiere η οποία μετέδιδε τα στιγμιότυπα μέσω του συνδρομητικού καναλιού της LTV. Παράλληλα μεταπωλούσε τα στιγμιότυπα στα ελεύθερα τηλεοπτικά κανάλια. Σύντομα, η Lumiere συμφώνησε με την ΚΟΠ για τη ζωντανή μετάδοση ποδοσφαιρικών παιχνιδιών μέσω της LTV. Τα έσοδα της συμφωνίας ΚΟΠ-Lumiere διαμοιράζονταν στις ομάδες της Α΄ κατηγορίας. Αρχικά μεταδιδόταν μόνο ένας αγώνας κάθε αγωνιστική, αυτός που θεωρείτο ο σημαντικότερος. Η διεξαγωγή του αγώνα ήταν Σάββατο βράδυ.
Το 2020 οι τρεις τηλεοπτικές πλατφόρμες (CytaVision, Primetel και Cablenet) συμφώνησαν όπως μεταδίδουν όλες τους όλους τους αγώνες των ομάδων της Α΄ κατηγορίας.
Δομή
Στο πρωτάθλημα Α΄ κατηγορίας 2022-23 συμμετέχουν 14 ομάδες. Θα διεξαχθεί σε δύο φάσεις. Στην πρώτη φάση, όλες οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 26 αγωνιστικών (Α΄ φάση), οι ομάδες θα χωριστούν σε 2 ομίλους (ανάλογα με τη θέση τους) και θα δώσουν αγώνες κατάταξης (Β΄ φάση). Στους αγώνες θα μεταφερθούν τα αποτελέσματα, οι βαθμοί και τα τέρματα της Α΄ φάσης. Οι ομάδες στις θέσεις 1-6 θα διαγωνιστούν για την κατάκτηση του πρωταθλήματος και τις θέσεις που οδηγούν στα πρωταθλήματα Ευρώπης. Οι ομάδες θα αναμετρηθούν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς. Η πρωταθλήτρια ομάδα εξασφαλίζει τη συμμετοχή της στο ΟΥΕΦΑ Τσάμπιονς Λιγκ 2023–24. Επιπλέον, οι ομάδες που τερματίζουν στη δεύτερη και τρίτη θέση εξασφαλίζουν τη συμμετοχή τους στο ΟΥΕΦΑ Κόνφερενς Λιγκ 2023-24. Η νικήτρια ομάδα του Κυπέλλου Κύπρου εξασφαλίζει επίσης θέση στο ΟΥΕΦΑ Κόνφερενς Λιγκ 2023-24. Σε περίπτωση που η κυπελλούχος ομάδα έχει εξασφαλίσει ήδη συμμετοχή σε ευρωπαϊκή διοργάνωση μέσω του πρωταθλήματος, στο ΟΥΕΦΑ Κόνφερενς Λιγκ συμμετέχει και η τέταρτη ομάδα του βαθμολογικού πίνακα.
Οι ομάδες στις θέσεις 7 έως 14 θα αναμετρηθούν αναμεταξύ τους από δύο φορές, μία εντός και μία εκτός έδρας. Οι τρεις τελευταίες ομάδες θα υποβιβαστούν στη Β΄ κατηγορία 2023-24.
Ομάδες
Οι ομάδες που συμμετέχουν στο πρωτάθλημα Α΄ κατηγορίας 2022-23 είναι:
Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου.
Κατακτήσεις ανά ομάδα
Ο πίνακας που ακολουθεί παρουσιάζει τις συνολικές κατακτήσεις πρωταθλήματος A΄ κατηγορίας ανά ομάδα.
Αριθμός ομάδων, συμμετοχή στις διοργανώσεις της UEFA και υποβιβασμός ανά περίοδο
Ο αριθμός των ομάδων που συμμετείχαν στο πρωτάθλημα δεν ήταν σταθερός. Επιπλέον, διαφοροποιούταν και ο αριθμός των ομάδων που υποβιβάζονταν κάθε περίοδο. Ο πρώτος υποβιβασμός πραγματοποιήθηκε την περίοδο 1954-55.
Το 1962 η ΚΟΠ γίνεται μέλος της UEFA και έτσι οι ομάδες της μπορούσαν να συμμετάσχουν στις διοργανώσεις της ευρωπαϊκής ομοσπονδίας. Ο αριθμός των ομάδων που κέρδιζαν συμμετοχή στις ευρωπαϊκές διοργανώσεις (Κύπελλο Πρωταθλητριών ομάδων Ευρώπης/ΟΥΕΦΑ Τσάμπιονς Λιγκ, Κύπελλο ΟΥΕΦΑ/ΟΥΕΦΑ Γιουρόπα Λιγκ, Γιουρόπα Κόνφερενς Λιγκ, Κύπελλο Ιντερτότο ΟΥΕΦΑ) άλλαζε στην πορεία των ετών.
Σημείωση: Σε όλες τις περιόδους από το 1963 και μετά η Κύπρος εκπροσωπήθηκε με μια ακόμη ομάδα στις ευρωπαϊκές διοργανώσεις, τη νικήτρια του κυπέλλου Κύπρου. Από την περίοδο 1962-63 έως και την περίοδο 1997-98 η κυπελλούχος Κύπρου εξασφάλιζε συμμετοχή στο Κύπελλο Κυπελλούχων Ευρώπης. Από την περίοδο 1997-98 έως και την περίοδο 2007-08 η κυπελλούχος Κύπρου εξασφάλιζε συμμετοχή στο Κύπελλο ΟΥΕΦΑ ενώ από την περίοδο 2008-09 έως και την περίοδο 2020-21 η κυπελλούχος Κύπρου εξασφάλιζε συμμετοχή στο ΟΥΕΦΑ Γιουρόπα Λιγκ. Από την περίοδο 2021-22 η κυπελλούχος Κύπρου εξασφαλίζει συμμετοχή στο ΟΥΕΦΑ Γιουρόπα Κόνφερενς Λιγκ.
1 Η τελευταία ομάδα έδωσε αγώνες μπαράζ με την πρωταθλήτρια Β΄ κατηγορίας για συμμετοχή στο επόμενο πρωτάθλημα Α΄ κατηγορίας, μέσα από τους οποίους αναδείχθηκε νικήτρια και συνέχισε στην Α΄ κατηγορία.
2 Οι δύο τελευταίες ομάδες έδωσαν αγώνες μπαράζ με την πρωταθλήτρια Β΄ κατηγορίας με τη νικήτρια να παραμένει στην Α΄ κατηγορία. Νικήτρια αναδείχθηκε μία από τις 2 ομάδες της Α΄ κατηγορίας και έτσι μόνο μια ομάδα υποβιβάστηκε από την Α΄ κατηγορία.
3 Η 12η ομάδα του πρωταθλήματος έδινε αγώνες μπαράζ με τη 3η ομάδα της Β΄ κατηγορίας, μέσα από τους οποίους αναδείχθηκε νικήτρια και συνέχισε στην Α΄ κατηγορία.
4 Η 11η ομάδα του πρωταθλήματος έδωσε αγώνες μπαράζ με τη 2η ομάδα της Β΄ κατηγορίας, μέσα από τους οποίους αναδείχθηκε νικήτρια και συνέχισε στην Α΄ κατηγορία.
5 Η 11η ομάδα του πρωταθλήματος έδωσε αγώνες μπαράζ με την 4η ομάδα της Β΄ κατηγορίας, μέσα από τους οποίους αναδείχθηκε νικήτρια και συνέχισε στην Α΄ κατηγορία.
6 Το πρωτάθλημα διεκόπηκε λόγω της Πανδημίας του κορονοϊού στην Κύπρο το 2020. Δεν υποβιβάστηκε καμία ομάδα. Στο Τσάμπιονς Λιγκ συμμετείχε η ομάδα που ήταν στην πρώτη θέση όταν έγινε η διακοπή. Στο Γιουρόπα Λιγκ συμμετείχε η δεύτερη και η τρίτη ομάδα του βαθμολογικού πίνακα όταν έγινε η διακοπή, αλλά και η τέταρτη ομάδα, αφού διεκόπηκε και το Κύπελλο Κύπρου και έτσι η συμμετοχή καθορίστηκε μέσω του πρωταθλήματος.
Συμμετοχές ανά ομάδα
Στην Α΄ κατηγορία έχουν συμμετάσχει 44 διαφορετικές ομάδες. Καμία ομάδα δεν συμμετείχε σε όλα τα πρωταθλήματα (84 συνολικά, συμπεριλαμβανομένου της περιόδου 2022-23) για διάφορους λόγους (συμμετοχή στο ελληνικό πρωτάθλημα, υποβιβασμός στη Β΄ κατηγορία, διάλυση και ενοποίηση ομάδων, αποχώρηση από την ΚΟΠ).
Ο πίνακας που ακολουθεί παρουσιάζει τον αριθμό συμμετοχών κάθε ομάδας. Σύμφωνα με την Κυπριακή Ομοσπονδία Ποδοσφαίρου, η περίοδος 1963-64 όπου το πρωτάθλημα που διακόπηκε στα αρχικά στάδια δεν καταμετράται στα επίσημα πρωτάθλημα ενώ η περίοδος 2020-21, στην οποία το πρωτάθλημα διακόπηκε στα τελικά στάδια, καταμετράται στα επίσημα πρωταθλήματα. Ως εκ τούτου, στον πίνακα περιλαμβάνονται οι συμμετοχές της περιόδου 2020-21 και δεν περιλαμβάνονται οι συμμετοχές της περιόδου 1963-64).
Με έντονη γραφή οι ομάδες που συμμετέχουν στο πρωτάθλημα της περιόδου 2022-23. 1Η ομάδα έχει 12 συμμετοχές ως Τουρκικός Αθλητικός Σύλλογος Λευκωσίας και 6 συμμετοχές ως Τουρκική Αθλητική Ένωση Τσετίν Καγιά. 2Η ομάδα έχει 1 συμμετοχή με την ονομασία ΑΠΕΠ Λεμεσού και 6 συμμετοχές ως ΑΠΕΠ Πιτσιλιάς.
Συνολικές κατακτήσεις τροπαίων ανά ομάδα
Ο πίνακας που ακολουθεί παρουσιάζει τις συνολικές κατακτήσεις των σημαντικότερων τροπαίων (πρωτάθλημα Α΄ κατηγορίας, Κύπελλο Κύπρου, Super Cup) στο κυπριακό ποδόσφαιρο.
Νταμπλούχοι
Μέχρι στιγμής 5 ομάδες έχουν καταφέρει νταμπλ στο κυπριακό ποδόσφαιρο, δηλαδή να κατακτήσουν στην ίδια ποδοσφαιρική περίοδο πρωτάθλημα και κύπελλο. Αυτό συνέβη σε 16 περιόδους. Το ρεκόρ κατέχει ο ΑΠΟΕΛ με 6 νταμπλ.
Κατάκτηση πρωταθλήματος, κυπέλλου και super cup
Μόνο σε τέσσερις ποδοσφαιρικές περιόδους μια ομάδα κατάφερε να κατακτήσει την ίδια ποδοσφαιρική περίοδο το πρωτάθλημα, το κύπελλο και το Super Cup. Στις τρεις περιπτώσεις η ομάδα αυτή ήταν η Ομόνοια και ήταν συνεχόμενες. Μία φορά κατάφερε το επίτευγμα αυτό και ο ΑΠΟΕΛ.
Γενική βαθμολογία Α΄ κατηγορίας
Στον πιο κάτω πίνακα παρουσιάζονται τα στατιστικά των ομάδων που συμμετείχαν στο πρωτάθλημα από την ίδρυση του έως και την περίοδο 2021-22. Οι βαθμοί υπολογίζονται από το άθροισμα των βαθμών κάθε ομάδας κάθε αγωνιστική περίοδο, όπως και τα υπόλοιπα στοιχεία (οι βαθμοί που αφαιρούνται λόγω ποινών δεν λαμβάνονται υπόψιν). Τα στατιστικά της περιόδου 1963-64 και της περιόδου 2019-20, όπου τα πρωταθλήματα διακόπηκαν, συμπεριλαμβάνονται στον πίνακα καθώς οι αγώνες που δόθηκαν ήταν επίσημοι αγώνες.
1Οι αγώνες που έγιναν σε όλη την ιστορία του πρωταθλήματος ήταν 25306/2=12653 και οι ισοπαλίες ήταν 6190/2=3095.
== Τελικές θέσεις.Στον πιο κάτω πίνακα παρουσιάζονται οι συχνότητες των θέσεων που κατέλαβε κάθε ομάδα στο πρωτάθλημα (1934/35 - 2022/23). == Η περίοδος 1963-64 και η περίοδος 2019-20 δεν συμπεριλαμβάνονται στον πίνακα καθώς το πρωτάθλημα διακόπηκε.
Χορηγίες
Από την περίοδο 2007-2008 έως και την περίοδο 2011-2012, κύριος χορηγός της διοργάνωσης ήταν η Marfin Laiki Bank, δίνοντας την επωνυμία «Πρωτάθλημα Marfin Laiki Α΄ Κατηγορίας», η οποία άλλαξε την περίοδο 2011-2012 σε «Πρωτάθλημα Λαϊκής Τράπεζας». Από το 2016 κύριος χορηγός της διοργάνωσης είναι η Cyta και έτσι η διοργάνωση ονομάζεται «Πρωτάθλημα Cyta».
Εξωτερικοί σύνδεσμοι
Κατηγορία:Ανώτατα εθνικά ποδοσφαιρικά πρωταθλήματα
243
Η τρέχουσα σελίδα αφορά το έτος 243 κατά το Γρηγοριανό ημερολόγιο
Το έτος 243 (CCXLIII) ήταν ένα κοινό έτος, το οποίο ξεκινούσε την Κυριακή. Εκείνη την εποχή ήταν γνωστό ως το έτος των Υπάτων Αρριανού και Πάππου (ή, λιγότερο γνωστό, το έτος 996 από Κτήσεως Κόσμου). Η ονομασία 243 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Ρόμπερτ Φ. Μπέιλς
Ο '''Ρόμπερτ Φ. Μπέιλς''' (Robert Freed Bales, 9 Μαρτίου 1916 - 16 Ιουνίου 2004) ήταν Αμερικανός κοινωνικός ψυχολόγος. Ειδικεύτηκε στη διαπροσωπική αλληλεπίδραση μικρών ομάδων και ανέπτυξε τη μέθοδο SYMLOG (Συστηματική Παρακολούθηση Πολλών Επιπέδων Ομάδων) της ομαδικής παρακολούθησης. Ο Bales γεννήθηκε στο Ellington, Missouri στις 9 Μαρτίου 1916. Έλαβε πτυχίο B.A. και M.S. στην κοινωνιολογία από το Πανεπιστήμιο του Όρεγκον. Το 1945 έλαβε διδακτορικό. στην κοινωνιολογία από το Πανεπιστήμιο του Χάρβαρντ. Στη συνέχεια, ο Bales έγινε καθηγητής στο Χάρβαρντ, εργαζόμενος στο εργαστήριο ανθρώπινων σχέσεων του πανεπιστημίου. Το 1950, ο Bales δημοσίευσε ένα βιβλίο με τίτλο Interaction Process Analysis: A Method for the Study of Small Groups στο οποίο περιέγραψε με μεγάλη λεπτομέρεια τις σκέψεις του για την ανθρώπινη αλληλεπίδραση μέσα σε μικρές ομάδες.
Ο Μπέιλς πέθανε στο Σαν Ντιέγκο της Καλιφόρνια στις 16 Ιουνίου 2004 σε ηλικία 88 ετών
Παραπομπές
Κατηγορία:Αμερικανοί ψυχολόγοι
Σκάλα Αιτωλοακαρνανίας
Η Σκάλα είναι ημιορεινό χωριό της Ναυπακτίας στο νομό Αιτωλοακαρνανίας σε υψόμετρο 300 μέτρα.
Γεωγραφία - Ιστορία
Η Σκάλα είναι κτισμένη στη κοιλάδα Φτέρη, Β.-ΒΑ. της Ναυπάκτου με θέα προς τον Κορινθιακό κόλπο, σε μια περιοχή κατάφυτη από οπωροφόρα και αειθαλή δένδρα. Απέχει από την Ναύπακτο 6 χλμ. και βρίσκεται πολύ κοντά στην περιφερειακή που αποτελεί κομμάτι της ΕΟ Αντιρρίου - Ιτέας.
Το 1912, με το ΦΕΚ 261Α - 31/08/1912, συστάθηκε κοινότητα Σκάλας με έδρα την ίδια, ενώ το 1997, σύμφωνα με το σχέδιο Καποδίστριας, προσαρτήθηκε στον τότε Δήμο Ναυπάκτου. Σύμφωνα με το σχέδιο Καλλικράτης, μαζί με τη Συκιά και το Καστράκι συναποτελούν την Τοπική Κοινότητα Πιτσιναιίκων που ανήκει στη Δημοτική Ενότητα Ναυπάκτου του Δήμου Ναυπακτίας και σύμφωνα με την απογραφή 2011 έχει πληθυσμό 288 κάτοικους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας Κατηγορία:Δήμος Ναυπάκτου
Πανελλήνιο πρωτάθλημα στίβου γυναικών 2007
Το 72ο Πανελλήνιο πρωτάθλημα στίβου γυναικών 2007 διεξήχθη στο Ολυμπιακό Στάδιο Αθήνας από 15 ως 17 Ιουνίου μαζί με το αντίστοιχο πανελλήνιο πρωτάθλημα στίβου ανδρών 2007. Μετείχαν όλες οι κορυφαίες Ελληνίδες αθλήτριες. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.
Χρονικό των αγώνων
Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου και του επτάθλου. Τα 20χλμ βάδην έγιναν στα Μέγαρα κατά τις ημέρες των πανελληνίων αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 4 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 585 Ελληνίδες και ξένες αθλήτριες. Πανελληνιονίκης αναδείχθηκε η Μαγδαληνή Γαζέα που πέτυχε ρεκόρ πανελληνίου πρωταθλήματος στην κλασική διαδρομή. Παράλληλα ήταν τρίτη στη γενική κατάταξη πίσω από τη Ρωσίδα Πονομαρένκο και την Ιαπωνέζα Τανάκα.
Βαθμολογία
* Βαθμολογήθηκαν οι 12 πρώτες κάθε αγωνίσματος.
Αναφορές
Γυναικων Κατηγορία:Στίβος το 2007 Κατηγορία:Διοργανώσεις στίβου στην Αθήνα
Shopper marketing
Από την πλευρά του καταναλωτή, το shopper marketing σημαίνει ότι οι προμηθευτές στοχεύουν τις επενδύσεις marketing στα καταστήματα και όχι στα παραδοσιακά μέσα. Ένας άλλος σημαντικός παράγοντας στην άνοδο του shopper marketing είναι η καλύτερη κατανόηση των καταναλωτών και της αγοραστικής συμπεριφοράς τους, χάρη στα προηγμένα συστήματα πληροφορικής (όπως, για παράδειγμα, τα δεδομένα από τις κάρτες των τακτικών πελατών). Οι επενδύσεις προμηθευτών στο shopper marketing αυξάνονται ετησίως κατά 21% Για παράδειγμα, η Procter & Gamble, σύμφωνα με τον ισολογισμό της εταιρείας, επενδύει τουλάχιστον 500 εκατομμύρια δολάρια στο shopper marketing κάθε χρόνο. Τα παρακάτω ερευνητικά αποτελέσματα, μεταξύ άλλων, δείχνουν την ανακατεύθυνση επενδύσεων από το consumer marketing στο shopper marketing:
Κατηγορίες
Σημείο αφετηρίας του shopper marketing είναι πάντα ο αγοραστής, αυτός δηλαδή που κάνει τις αγορές. Επομένως, το shopper marketing αναφέρεται στη δυναμική του marketing που απευθύνεται στον αγοραστή μέσα στο κατάστημα, βασιζόμενη σε μια κατανόηση της αγοραστικής συμπεριφοράς του αγοραστή. Όπως και το παραδοσιακό marketing, το shopper marketing διαιρείται σε τέσσερις κατηγορίες: προϊόν, τιμή, τόπος και προώθηση.
Στοιχεία αγοραστικής συμπεριφοράς
Τρεις διαφορετικές μέθοδοι συλλογής δεδομένων παρέχουν στοιχεία για την αγοραστική συμπεριφορά των αγοραστών: παρατήρηση, συνέντευξη και ταμειακή καταγραφή. Οι παρατηρήσεις που γίνονται στο κατάστημα αποσαφηνίζουν πώς συμπεριφέρεται ο αγοραστής όταν αγοράζει ένα προϊόν. Θέματα που σημειώνονται είναι, για παράδειγμα: η διάρκεια της διαδικασίας αγοράς, τα είδη που παρατηρεί, αγγίζει και μελετά ο αγοραστής, τα είδη που αγοράζει ο αγοραστής, καθώς και η οποιαδήποτε αγοραστική συνήθεια επηρεάζει τη διαδικασία. Οι συνεντεύξεις συμβάλλουν στην ανίχνευση των κινήτρων που κατευθύνουν τις αγοραστικές συμπεριφορές. Τα θέματα που σημειώνονται γενικά είναι: η αντικατάσταση του προϊόντος και ο προσδιορισμός των υποκατάστατων, τιμές και αντιμετώπιση, επιθυμίες και κίνητρα, καθώς και τρόπος ζωής και οικογενειακή κατάσταση. Η ταμειακή καταγραφή παρέχει πληροφορίες σχετικά με τα προϊόντα που αγοράζονται και πότε. Επιπλέον, οι κάρτες των τακτικών πελατών επιτρέπουν τη διασύνδεση των αποδείξεων με συγκεκριμένους αγοραστές, ώστε να υπάρχουν στοιχεία για τα είδη που αγοράζει ένας συγκεκριμένος αγοραστής σε συγκεκριμένο χρόνο. Η βαθύτερη κατανόηση της αγοραστικής συμπεριφοράς ενός αγοραστή επιτυγχάνεται συνδυάζοντας τα στοιχεία που συγκεντρώνονται με τις παραπάνω μεθόδους, σε μια βαθύτερη ανάλυση της συμπεριφοράς του αγοραστή (πώς, γιατί, τι και πότε).
Κατηγοριοποίηση αγοραστών
Για την κατηγοριοποίηση των αγοραστών, η αγορά διαιρείται σε ουσιαστικές και μετρήσιμες ομάδες, δηλαδή σε κατηγορίες ανάλογα με τα στοιχεία της αγοραστικής συμπεριφοράς. Η κατηγοριοποίηση των αγοραστών διευκολύνει την ικανοποίηση των απαιτήσεων των μεμονωμένων κατηγοριών. Για παράδειγμα, οι ευαίσθητοι στην τιμή και οι παραδοσιακοί αγοραστές διαφέρουν σαφώς μεταξύ τους όσον αφορά την αγοραστική τους συμπεριφορά. Η κατηγοριοποίηση επιτρέπει να απευθύνονται προγράμματα marketing στους πιο επικερδείς αγοραστές.
Αναφορές
1 GMA/Deloitte Consulting LLP 2007 Shopper Marketing Study Results: https://web.archive.org/web/20090520184930/http://www.gmaonline.org/publications/docs/2007/shoppermarketing.pdf
2 Advertising Age October 01, 2007: What's In Store: The Rise of Shopper Marketing: https://web.archive.org/web/20120211191348/http://www.matthiasmoneyboard.com/documents/articles/Advertising%20Age%20-%20The%20Rise%20of%20Shopper%20Marketing.pdf
3 GMA/Deloitte Consulting LLP 2007 Shopper Marketing Study Results: https://web.archive.org/web/20090520184930/http://www.gmaonline.org/publications/docs/2007/shoppermarketing.pdf
4 Nielsen Media Research: http://www.mediabuyerplanner.com/2006/08/29/nielsen_instore_ads_sway_68/
5 POPAI Consumer Buying Habits Study: https://web.archive.org/web/20070730120441/http://www.ogilvyaction.com/Pages/ShopperMarketing.aspx accessed 7/2/07.
6 McCarthy, E. Jerome (1960). Basic Marketing, Irwin-Dorsey Limited, ISBN 0256085242
http://www.coriolisresearch.com/pdfs/coriolis_tesco_study_in_excellence.pdf
8 Category Segmentation. Consumer segments TBA April ‘07. SOURCE: Hoyt & Company
https://web.archive.org/web/20080516205837/http://hubmagazine.com/archives/the_hub/2007/mar_apr/the_hub17_hoyt.pdf
9 Category Segmentation. Consumer segments TBA April ‘07. SOURCE: Hoyt & Company
Κατηγορία:Μάρκετινγκ
Σκεπαστή Ελυμνίων Εύβοιας
Η Σκεπαστή είναι ημιορεινό χωριό που βρίσκεται στη βόρεια Εύβοια. Ανήκει στον Δήμο Μαντουδίου - Λίμνης - Αγίας Άννας και εντάσσεται στην Περιφερειακή Ενότητα Εύβοιας. Η Σκεπαστή έχει μακρά ιστορία κατοίκησης, από την αρχαιότητα μέχρι και σήμερα. Σε απόσταση περίπου 800 μέτρων από το χωριό, στην τοποθεσία με το όνομα «Έλληνας», βρίσκονται οχυρωματικά τείχη μαρτυρία της παρουσίας αρχαίων πολιτισμών. Αυτό το σημείο έχει αναγνωριστεί και κηρυχθεί ως αρχαιολογικός χώρος. Αρχικά, το χωριό χτίστηκε μέσα σε ένα δάσος από πυκνά πεύκα, στην περιοχή του Παλαιοχωρίου. Κατά τον 17ο αιώνα, υπέστη καταστροφή από τους Τούρκους. Ωστόσο, το χωριό δεν εγκαταλείφθηκε οριστικά, αλλά αναστηλώθηκε ακόμη πιο ψηλά, σε απόσταση 100 μέτρων από την προηγούμενη θέση της.
Γεωγραφικά - Ιστορικά στοιχεία
Σκεπαστή βρίσκεται στους νοτιοανατολικούς πρόποδες του Ξηρού Όρους σε υψόμετρο 310 μέτρα με θέα την πεδιάδα και τα βουνά της βόρειο κεντρικής Εύβοιας. Απέχει 13 χλμ. ΒΔ. από την Λίμνη (έδρα του δήμου), 16 χλμ. ΒΔ. από το Μαντούδι και 70 χλμ. ΒΔ. από την Χαλκίδα. Δυτικά του χωριού περνάει ο χείμαρρος Ξηρόρεμα ενώ ανατολικά προς την Κεράμεια ο ποταμός Νηλέας. Στην ίδια κατεύθυνση, στο ύψωμα "Έλληνας" και σε απόσταση 800 μέτρων υπάρχουν λείψανα οχυρωματικού τείχους γι΄αυτό και έχει κηρυχθεί αρχαιολογικός χώρος.
Αναφορές για την ίδρυση του χωριού υπάρχουν από τα τέλη του 17ου αιώνα ενώ παλιότερα βρισκόταν στη θέση "Παλαιοχώρι" και καταστράφηκε από τους Τούρκους που σύμφωνα με μια παράδοση, ο ναός της «Κοίμησης της Θεοτόκου», έμεινε θαυματουργικά αλώβητος από την καταστροφή αφού τα εργαλεία των Τούρκων και οι λοστοί έσπασαν χωρίς να προκαλέσουν ζημιές στο ναό. Από εκεί το χωριό μεταφέρθηκε λίγο πιο βόρεια στη σημερινή του θέση. Το χωριό ονομάστηκε έτσι λόγω του πυκνού δάσους που υπήρχε στην περιοχή.
Οι κάτοικοί της Σκεπαστής ασχολούνται κυρίως με την καλλιέργεια της γης, την υλοτομία και τη κτηνοτροφία, αντλώντας τα προς το ζην από την εργασία τους στον αγροτικό τομέα.
Από τον Αύγουστο του 2021 με την μεγάλη πυρκαγιά που εκδηλώθηκε σε ολόκληρη την βορειοκεντρική Εύβοια, καταστράφηκε το 99,6% του δάσους της περιοχής και των αγροκτήματων.
Πολιτισμός - Αθλητισμός
Από το 2005, στη Σκεπαστή  στο αθλητικό τομέα δραστηριοποιείται ο Αθλητικός Όμιλος Σκεπαστής (ΑΟΣ). Η ομάδα αυτή έχει σημειώσει ως σημαντική επιτυχία, την άνοδο στην πρώτη κατηγορία της ΕΠΣΕ Ευβοίας (Α ΕΠΣΕ) κατά τη διάρκεια της σεζόν 2016-2017 και έχει κατακτήσει και ένα πρωτάθλημα στην γ κατηγορία (Γ ΕΠΣΕ) της Εύβοιας την σεζόν 2007-2008.
Αξιοθέατα
• Ο Ιερός Ναός Αγίου Νικολάου που χτίστηκε το 1865. • Το εξωκκλήσι του προφήτη Ηλία με θέα προς Κεχριές, Δάφνη, Μουρτιά και το χωριό Κουρκουλοί. • Το εξωκκλήσι του Αγίου Αθανασίου με θεα το χωριό.
Διοικητικά στοιχεία
Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, η Σκεπαστή επίσημα προσαρτήθηκε στον τότε δήμο Αιγαίων το 1835. Το 1912, καθορίστηκε ως έδρα της νεοϊδρυθείσας κοινότητας Σκεπαστής με το ΦΕΚ 245Α - 16/08/1912.
Σύμφωνα με το σχέδιο Καλλικράτης, η Σκεπαστή αποτελεί την τοπική κοινότητα Σκεπαστής που υπάγεται στη δημοτική ενότητα Ελυμνίων, η οποία ανήκει στον δήμο Μαντουδίου–Λίμνης–Αγίας Άννας. Σύμφωνα με την απογραφή του 2011, έχει πληθυσμό 120 κατοίκων, ενώ η απογραφή του 2021 καταγράφει αύξηση του πληθυσμού σε 160 κατοίκους.
Σημείωση
Στην βόρεια Εύβοια και τον Δήμο Ιστιαίας - Αιδηψού υπάρχει ο συνώνυμος οικισμός Σκεπαστή Αιδηψού Εύβοιας
Παραπομπές
Κατηγορία:Δήμος Μαντουδίου - Λίμνης - Αγίας Άννας Κατηγορία:Χωριά του νομού Εύβοιας
Χέντρικ Άφερκαμπ
Γεννήθηκε το 1585 (δεν είναι γνωστή ακριβής ημερομηνία, ξέρουμε ότι βαπτίστηκε στις 27 Ιανουαρίου 1585) στο Άμστερνταμ, όπου και σπούδασε με δάσκαλο τον Δανό Πίτερ Ίσαακς (Pieter Isaacks, 1569–1625) και πιθανόν και με τον Ντάβιντ Φίνκσμποονς (David Vinckboons). Το 1608 μετακόμισε από το Άμστερνταμ στο Κάμπεν στην περιφέρεια Οφεράισσελ. Ο Άφερκαμπ ήταν βωβός και γι' αυτό έγινε γνωστός ως de Stomme van Kampen (ο μουγκός του Κάμπεν).
Ήταν ένας από τους πρώτους τοπιογράφους της ολλανδικής ζωγραφικής του 16ου αιώνα και ειδικεύτηκε στη δημιουργία απεικονίσεων ολλανδικών τοπίων κατά τον χειμώνα. Οι πίνακές του είναι ζωντανοί και γεμάτοι χρώμα, με προσεκτική απεικόνιση των ανθρώπινων μορφών στο τοπίο. Πολλοί από τους πίνακές του περιλαμβάνουν ανθρώπους να κάνουν πατινάζ σε παγωμένες λίμνες. Πιθανόν η προσκόλλησή του στα χειμερινά τοπία να οφείλεται στο γεγονός ότι κατά το τελευταίο τέταρτο του 16ου αιώνα, στον οποίο γεννήθηκε, σημειώθηκαν οι ψυχρότεροι χειμώνες της "μικρής παγετωνικής εποχής" (που ακολούθησε τη "θερμή περίοδο του Μεσαίωνα").
Επηρεάστηκε σημαντικά από το έργο του Πίτερ Μπρίγκελ του πρεσβύτερου. Στα πρώτα του έργα ο ορίζοντας είναι ψηλός, αλλά με την πάροδο του χρόνου χαμηλώνει και δίνεται μεγαλύτερη έμφαση στην αποτύπωση της ατμόσφαιρας. Ζωγράφισε, επίσης, θαλασσογραφίες και τοπία με αγελάδες.
Το έργο του έτυχε μεγάλης δημοτικότητας και πωλούσε τα σχέδιά του, πολλά από τα οποία ήταν επιχρωματισμένα με υδροχρώματα, ενώ τελειοποιούσε και εικόνες για να επικολληθούν σε άλμπουμ συλλεκτών. Η Βασιλική Συλλογή της Ολλανδίας έχει αξιόλογο αριθμό έργων του. Παρήγαγε περίπου 100 πίνακες, οι περισσότεροι από τους οποίους βρίσκονται στο Ρέικσμουζεουμ του Άμστερνταμ και στο Mauritshuis της Χάγης.
Εξωτερικοί σύνδεσμοι
Αφερκαμπ Κατηγορία:Ολλανδοί ζωγράφοι της Χρυσής Εποχής